Document ID: /roh_data/filtered/fineweb-2-filterrobots_roh.jsonl.gz/33135

Gian Travers
Travers ei sescolaus a differentas universitads en Germania. El ei staus en contact da brevs cun numerus scienziai dalla Svizra. Cun siu amitg Heinrich Bullinger era el cumpigliaus considerablamein alla fundaziun dalla scola ella claustra.
Il grad d’enconuschientscha d’ozildi, engrazia Travers oravontut a sias ovras litteraras. El vala sco scaffider dil lungatg romontsch scret dall'Engiadin'aulta. La descrepziun dalla uiara dil casti Musso, la Chianzun da la guerra dalg Chiaste da Müs en fuorma d’ina cronica da rema en 700 vers, ei l’emprema cumprova per la litteratura romontscha. Da gronda muntada ein ses dramas biblics, ils quals ein stai las empremas ovras represchentadas en lungatg romontsch (1534).